23/08/2010 | Administración LocalMunicipal
Camariñas
Corrección das bases que rexerán a convocatoria para a contratación laboral temporal, mediante concurso, dun/dunha animadora cultural

Anuncio: Decreto da Alcaldía polo que se corrixen as bases que rexerán a convocatoria para a contratación laboral temporal, mediante concurso, dun/dunha animadora cultural ( bases aprobadas en data 10 de agosto de 2010 e publicadas no BOP 17 de agosto 2010). Con data 10 de agosto de 2010 aprobáronse as bases que rexerán a convocatoria para a contratación laboral temporal, mediante concurso, dun/dunha animadora cultural. Na base terceira establecíase como requisito de participación facer efectivo o pago da cantidade de 50,00 € en concepto de taxa. Visto que o artigo sexto da Ordenanza fiscal nº 18 reguladora da taxa polos dereitos de exame establece que “ a presente ordenanza non será de aplicación ós procesos selectivos de persoal laboral temporal financiados na súa totalidade ou en parte con aportacións doutras administracións públicas.” Considerando en consecuencia que as bases contradín o previsto na ordenanza reguladora da taxa é polo que en uso das facultades que me confire o art.21 da lei 7/1985, de 2 de abril reguladora das bases de réxime local ACORDO: Primeiro: Eliminar o apartado G) da base terceira, sendo pois a redacción desta a seguinte: TERCEIRA.- CONDICIÓNS DOS ASPIRANTES Para poder participar na selección, os aspirantes deberán reunir os seguintes requisitos: A) Ser cidadán español, sen prexuízo do establecido no art.57.4 da lei 7/2007, de 12 de abril, do estatuto básico do empregado público en canto resulte de aplicación e nos termos establecidos. B) Ter cumpridos 16 anos de idade e non exceder no seu caso da idade máxima de xubilación forzosa. C) Estar en posesión do titulo de Técnico en Animación Sociocultural ou Diplomado en Educación Social ou estar en condición de obtelo na data na que remate o prazo de presentación de instancias. Tamén se admitirá a titulación en maxisterio ou calquera outra titulación universitaria. D) Non padecer enfermidade ou eiva física que impida o desenvolvemento das funcións o tarefas correspondentes á praza á que se opte. E) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro estado, non atoparse inhabilitado ou en situación equivalente e non ter sido sometido a sanción disciplinaria ou equivalente que impida, no eu estado, nos mesmos termos o acceso ao emprego público. F) Non estar incurso en causa de incapacidade ou incompatibilidade sinaladas na lexislación vixente. Os anteriores requisitos deberanse posuír con referencia ó derradeiro día do prazo de presentación de solicitudes e gozar dos mesmos durante o proceso selectivo. Será nulo a contratación dos que estean incursos en causas de incapacidade específica conforme á normativa vixente. Segundo: Facer público o presente acordo mediante a súa publicación no Boletín Oficial da Provincia. Terceiro: Que o prazo de dez días hábiles establecido para a presentación de instancias, base 4º, comece a contar desde o día seguinte a publicación deste anuncio no BOP. Camariñas, a 18 de agosto de 2010. O Alcalde, Asdo.: Manuel Valeriano Alonso de León.